**Zápis**

o vykonaní školenia študentov FHPV PU Prešovskej univerzity v Prešove

V súlade s ustanovením zákona č. 124/2006 Z. z. o bezpečnosti o ochrane zdravia pri práci v znení neskorších predpisov (ďalej len „zákon“) študenti sú povinní zúčastniť sa na školení z predpisov na zaistenie bezpečnosti a ochrany zdravia pri práci na začiatku akademického roka.

V súlade so zákonom:

**1. Študent je v záujme bezpečnosti a ochrany zdravia pri práci povinný:**

1. dbať podľa svojich možností o svoju bezpečnosť, o svoje zdravie a o bezpečnosť a zdravie osôb, ktorých sa bezprostredne dotýka jeho činnosť;
2. dodržiavať právne a ostatné predpisy na zaistenie bezpečnosti a ochrany zdravia pri práci;
3. rešpektovať príkazy a pokyny nadriadeného (vyučujúceho);
4. konať tak, by umožnil iným plniť povinnosti na zaistenie bezpečnosti a ochrany zdravia pri práci;
5. v prípade, ak je to potrebné, náležite používať bezpečnostné a ochranné zariadenia;
6. oznamovať bez zbytočného odkladu svojmu nadriadenému alebo orgánom dozoru nedostatky, ktoré by mohli ohroziť jeho bezpečnosť alebo zdravie a podľa svojich možností zúčastňovať sa na ich odstraňovaní;
7. dodržiavať na pracovisku, v spoločných priestoroch a v sociálnych zariadeniach čistotu a poriadok;
8. dodržiavať zverené stroje, prístroje, zariadenia a náradie v dobrom technickom stave;
9. zistené nedostatky okamžite hlásiť svojmu nadriadenému (vyučujúcemu).

**2. Študent má právo** opustiť priestory univerzity a odísť do bezpečia ak, sa dôvodne domnieva, že je bezprostredne a vážne ohrozený život alebo zdravie jeho alebo iných osôb.

**3. Študent nesmie** užívať alkoholické nápoje a iné psychotropné a omamné látky v objektoch univerzity a vo vyučovacom čase aj mimo nich a musí dodržiavať zákaz fajčenia.

**Univerzita je povinná:**

1. vykonávať opatrenia so zreteľom na všetky okolnosti týkajúce sa práce v súlade s právnymi a ostatnými predpismi na zaistenie bezpečnosti a ochrany zdravia pri práci;
2. zabezpečiť študentom také pracovné podmienky, aby mohli plniť svoje pracovné úlohy bez ohrozenia zdravia a majetku;
3. okamžite odstrániť zistené nedostatky a nebezpečenstvá, ktoré môžu brániť v bezpečnej práci alebo ohroziť zdravie;
4. sústavne kontrolovať, či študenti plnia pracovné úlohy, aby nedochádzalo k pracovným úrazom a škodám;
5. starať sa o bezpečnosť a ochranu zdravia všetkých osôb, ktoré sú s jej vedomím v jej priestoroch.

**Študent je povinný:**

1. ihneď nahlásiť svojmu nadriadenému (vyučujúcemu) školský úraz, ktorý sa stal jemu/jej alebo ktorého bol/a svedkom;
2. v hlásení o úraze uviesť:
* opis udalosti;
* pracovisko, kde sa úraz stal;
* osobu, ktorá úraz utrpela;
* meno a pracovisko ohlasovateľa.
1. ak sa stane svedkom školského úrazu, je okamžite povinný vykonať tieto úkony:
	* poskytnúť prvú pomoc;
	* privolať lekársku pomoc alebo zabezpečiť dopravu k lekárovi;
	* podľa potreby privolať políciu, hasičov;
	* zabezpečiť miesto úrazu, zaistiť okolie miesta úrazu.

II.

V súlade so zákonom č. 314/2001 Z. z. o ochrane pred požiarmi v zmení neskorších predpisov je študent povinný:

* 1. počínať si pri štúdiu a inej činnosti tak, aby nezapríčinil vznik požiaru, hlavne pri používaní s horľavých látok;
	2. dodržiavať predpisy o ochrane pred požiarmi a vydané príkazy, zákazy a pokyny týkajúce sa požiarnej ochrany,
	3. zoznámiť sa s požiarnym poriadkom, požiarno-poplachovými smernicami a evakuačným plánom;
	4. neodkladne hlásiť nadriadenému (vyučujúcemu) nedostatky, ktoré zistí;
	5. poznať rozmiestnenie hasiacich prostriedkov a vedieť ich používať;
	6. udržiavať poriadok a čistotu, hlavne tam, kde môže dôjsť k vzniku požiaru alebo k sťaženiu zásahu hasičov;
	7. nepoškodzovať a nezneužívať hasiace prístroje a zariadenia požiarnej ochrany;
	8. nefajčiť a nemanipulovať s otvoreným ohňom na zakázaných miestach a na miestach so zvýšeným požiarnym nebezpečenstvom;
	9. nevykonávať odborné práce, ak nemá pre túto činnosť odbornú kvalifikáciu;
	10. používať elektrické spotrebiče podľa návodu výrobcu;
	11. oznámiť bez zbytočného odkladu vznik požiaru, ktorý vznikol v objekte alebo zabezpečiť jeho ohlásenie na určenom mieste (**Ohlasovňa požiarov – hlavná vrátnica**);
	12. vytvárať podmienky na rýchle zdolanie požiaru;
	13. riadiť sa pokynmi vyučujúceho a pri evakuácii zachovať pokoj a objekt opustiť najbližším núdzovým východom;
	14. plniť úlohy na úseku preventívnej ochrany pred požiarmi;
	15. pri vzniku požiaru vykonať najnutnejšie opatrenia na záchranu ohrozených osôb;
	16. uhasiť požiar, ak je to možné, alebo vykonať nutné opatrenia na zamedzenie jeho šírenia;
	17. pri zistení, že vlastnými silami nie je možné požiar uhasiť, okamžite vyhlásiť požiarny poplach volaním „**Horí**“ a oznámiť vznik požiaru na určené miesto alebo priamo Hasičskému a záchrannému zboru, tel. č. 150;
	18. poskytnúť osobnú pomoc jednotke požiarnej ochrany na výzvu veliteľa zásahu alebo veliteľa požiarnej jednotky;
	19. zaistiť miesto požiaru do príchodu vyšetrujúcich orgánov a spolupracovať pri vyšetrení príčin vzniku požiaru.

 Bližšie informácie o spracúvaní osobných údajov sú dostupné na http://www.unipo.sk/odkazy/ochrana-os-udajov.

# V y h l á s e n i e

Podpísaný/á ............................................................... študent/ka 1. ročníka študijného programu: .............................................................., týmto vyhlasujem, že som bol/a dnešného dňa školený/á z predpisov o bezpečnosti o ochrane zdravia pri práci a o ochrane pred požiarmi.

**V Prešove dňa**

...........................................

 podpis